මෙහිදී පෙත්සම්වල වගඋත්තරකරුවෙකු ලෙස නම් කර සිටින හිටපු ජනාධිපති මෛත්‍රීපාල සිරිසේන වෙනුවෙන් පෙනී සිටි ජනාධිපති නීතිඥ ෆයිසර් මුස්තාෆා අධිකරණය හමුවේ කරුණු දක්වමින් ප්‍රකාශ කළේ එම සාක්ෂි පිටපත් ශ්‍රේෂ්ඨාධිකරණය හමුවට කැඳවන්නේ නම් ඒ සම්බන්ධයෙන් මැදිහත් වී පරීක්ෂාවන් සිදුකිරීමට සහ ඒ පිළිබඳ කරුණු දැක්වීමට තම සේවාදායකයාට ද අවස්ථාවක් තිබිය යුතු බවයි.වගඋත්තරකරුවෙකු ලෙස නම් කර සිටින හිටපු අග්‍රාමාත්‍ය රනිල් වික්‍රමසිංහ වෙනුවෙන් පෙනී සිටි නිතීඥවරයා මෙහිදී කියා සිටියේ ජනාධිපති පරීක්ෂණ කොමිෂන් සභාවේ විමර්ශන සම්පූර්ණයෙන්ම අවසන් වීමෙන් පසු එම සාක්ෂි පිටපත් කැඳවීම සුදුසු බවයි.